Izazpi

IzazpiEuskaltzaindia: Euskal Onomastikaren Datutegia. Gipuzkoako mendia da, Zumarraga, Azpeitia, Ezkio eta Itsaso artean kokatua. 972 metroko altuera du eta Beloki mendiaren alboan dago.Izazpi, Gipuzkoako Datu Espazialen Azpiegitura webgunean. Eguraldi ona eginez gero, tontorretik Kantauri itsasoa eta Pirinioak ikus daitezke.

1990ean, Euskal Mendizale Federazioaren mendien katalogoan Izazpe izenarekin agertu zen;Euskal Mendizale Federazioa: Euskal Herriko Mendien Katalogoa, 1990. katalogo horrek Euskaltzaindiaren Onomastika batzordearen oniritzia jaso zuenez, eragin handia izan zuen, eta halaxe agertu izan zen 18 urtez. 2008ko uztailean, ordea, Euskaltzaindiak euskara batuan Izazpi zela erabaki zuen.Euskaltzaindia: Euskal Onomastikaren Datutegia.

Izazpiren aipamen zaharrena 1529ko urtekoa da, Amojonamiento de los términos de Velerayn entre Azpeitia e Çumarraga izeneko dokumentuko bi esaldi hauetan:Jose Luis UGARTE GARRIDO (1998): «Urretxu eta Zumarragako Toponimia», Onomasticon Vasconiae, 18. zenbakia, Euskaltzaindia. Ikus 334. orrialdea.

Euskara zaharrean, idoia izenak «urmaela» edo «putzua» esan nahi du, eta zalantzarik gabe bi gurutzeen artean diren putzuez ari ziren.

 Abiapuntuak 
 Zumarraga (Ordu 1 eta 30 min.): Antiguako ermitatik, 495 metrotatik.
 Aratz-Matxinbenta (2 ordu): 120 metrotan abiatuta, Beasain eta Urrestilla arteko errepidean.
 Mandubiko mendatea (Ordu 1 eta 45 min.): 532 metrotan abiaturik. Beasain eta Azpeitia arteko errepidean.
 Ezkio ( 437 m ): Atxurtxako mendi-lepotik ( 633 m ).

 Gurutzea 
1948ko ekainean inaugurtau zuten, Carlos Linazasoro "Altzeta"-ren ekimenez eraikia, EAJren eta mendizaletasunaren propagandista aktiboa izan zena. "Pakea eta maitasuna" esaldia grabatuta dago bertan.Gipuzkoako F. Aldundia: "Izazpiko gurutzea".

 Ikus, gainera 
 Izazpiko mendilerroa
 Beloki
 Irimo
 Samiño

 Erreferentziak 

 Kanpo estekak 

Kategoria:Gipuzkoako mendiak
Kategoria:Zumarragako geografia
Kategoria:Azpeitiko geografia
Kategoria:Ezkio
Kategoria:Itsaso (Gipuzkoa)